Útmutató
az ERASMUS pályázati űrlaphoz 

Útmutatónkban azokat a tudnivalókat részletezzük, amelyek a Szegedi Tudományegyetem hallgatói számára az egyéni ERASMUS ösztöndíjpályázat beadásához szükségesek.
A pályázati űrlap:
A tanszéki koordinátorhoz kell eljuttatni egy példányban, kinyomtatva a pályázati anyaggal együtt, a tanszéki/kari pályázati kiírásban szereplő mellékletekkel: pl. motivációs levél/tanulmányi terv, nyelvtudás igazolása, tanulmányi előmenetel igazolása stb.

Beadási határidő:
A pályázatot a mobilitást megelőző év februárjában kell beadni a tanszéki/kari pályázati kiírásban jelzett határidőig a tanszékre/karokra.

A pályázatok eredménye:
A eredményről a pályázatot kiíró tanszék értesíti a pályázókat, majd a nyertes hallgatók listáját 

február végéig juttatja el  a Nemzetközi Mobilitási Irodába.

Pontosan, hiánytalanul töltse ki az űrlapot, ellenőrizze a beírtakat, mert a pontatlan adatszolgáltatásból származó hibákért felelősséget vállalni nem tudunk. Az adatokban bekövetkezett változásokat kérjük mihamarabb  jelentse be e-mailben.

A pályázati űrlap kitöltésénél kérjük, figyeljen a következőkre:

•	A pályázati űrlap .xls formátumban készült, kitöltéséhez EXCEL 97-2016-ot, Windows 7-10-et használjon.
•	A Személyes adatok, Név, Leánykori névsorokban úgy adja meg a nevét, ahogyan az a személyi igazolványában szerepel. 
•	Kar  - használja a legördülő listát.
•	Képzés szintje – F (First; bachelor, 2-3 évesek); S (Second; Master, 4-5. évesek) illetve T (Third; PhD).
•	Tagozat – nappali, levelező, esti, kiegészítő.
•	Állampolgárság - használja a legördülő listát.
•	Az Állandó lakcím és a Telefonszám megadásánál kérjük, hogy az irányítószámot és a körzetszámot is írja be.
•	E-mail – azt a címét adja meg, amit leggyakrabban használ. A Freemail kicsi tárolási kapacitása miatt másik e-mail címet javaslunk.
•	A Számlavezető bank címénél annak a banknak a pontos címét (irányítószám, település, utca házszám) tüntesse fel, ahol a szerződést kötötte.
•	A fogadó intézmény ERASMUS kódja megtalálható honlapunkon, maximum 12 karakterből áll, (pl.: A GRAZ03 vagy F PARIS04). Használja a legördülő listát, így az egyetem neve is megjelenik a szürke mező helyén.
•	Ösztöndíj kezdete - használja a legördülő listát.
•	Ösztöndíj időtartama sorba egy számot kell beírni, ami 2 és 12 között lehet. 
•	Teljesítendő kreditminimum – tanszéki koordinátorával egyeztessen.
•	Miután az űrlapon minden adatot kitöltött, ne formázza át, .xls formátumban a nevére mentse el, nyomtassa ki, keltezés és aláírás után, a pályázati anyagával együtt juttassa el a tanszéki/kari koordinátorához. OpenOffice felhasználók: kérjük, hogy a Mentés másként parancs után válasszák a Microsoft Excel formátumot!